| ReadMe
| SHARP Printer Administration Utility (PAU 4.0)
| Εκδοση 5.9
| SHARP Printer Administration Utility (PAU 4.0)
| Εισαγωγή.
| Ελάχιστες Προδιαγραφές Συστήματος.
| Υποστηριζόμενα Λειτουργικά Συστήματα.
| Υποστηριζόμενοι Browsers.
| Σχετικές Πληροφορίες Συστήματος.
| Γνωστά θέματα και Λύσεις.
| Εγκατάσταση.
| Σελίδα Προβολής Συσκευής.
| Λειτουργία διανομής οδηγού.
| Τροποποίηση Ομάδας Συσκευής.
| Παράθυρο Διαλόγου Ρυθμίσεων Δικτύου
| Περιορισμοί Περιβάλλοντος Πολλαπλών Γλωσσών.
| Ενημέρωση Κατάστασης
| Ρυθμίσεις Δικτύου (Τέλος χρόνου)
| Γνωστοί Περιορισμοί για Συγκεκριμένες Εκδόσεις Browser.
| Γνωστοί Περιορισμοί για Συγκεκριμένες Συσκευές Sharp.
| Άλλα θέματα.
| SHARP Printer Administration Utility (PAU 4.0)
| Εισαγωγή.
| Διαβάστε αυτό το έγγραφο πριν χρησιμοποιήσετε το πακέτο λογισμικού Sharp PAU 4.0. Περιλαμβάνει τις πιο πρόσφατες προδιαγραφές του συστήματος PAU 4.0, γνωστά θέματα και λύσεις, και γνωστούς περιορισμούς που καλύπτονται στον Οδηγό Χρήσης και την Ηλεκτρονική Βοήθεια.
| Ελάχιστες Προδιαγραφές Συστήματος.
| 350 MB ελεύθερος χώρος δίσκου
| Επεξεργαστής Pentium (συνιστάται Pentium III 600 MHz ή ταχύτερος)
| 256 MB RAM
| Video 800 x 600 SVGA, 256 χρώματα (συνιστάται True Color)
| Υποστηριζόμενα Λειτουργικά Συστήματα.
| Windows NT 4.0 server SP6
| Windows 2000 server SP2
| Windows 2000 Advanced Server
| Windows 2000 Professional SP2
| Windows XP Professional SP1a
| Windows 2003 Server
| Windows 98 και Windows Millennium Edition (μόνο για Browser Πελάτες, όχι εγκατάσταση PAU)
| Υποστηριζόμενοι Browsers.
| Internet Explorer 6.0
| Netscape 7.0
| Σχετικές Πληροφορίες Συστήματος.
| Εγκατεστημένο δίκτυο TCP/IP
| Microsoft Internet Information Services (IIS) 4.0, 5.0 (για 2003 Server, χρησιμοποιείτε IIS 6.0)
| Αν λειτουργεί βοηθητικό πρόγραμμα προστασίας από ιούς, τότε πρέπει να απενεργοποιηθεί η δυνατότητα αποκλεισμού της δέσμης ενεργειών.
| Το PAU εγκαθιστά και χρησιμοποιεί τη βάση δεδομένων MSDE 2000 SQL από τη Microsoft. Το PAU δεν απαιτεί ούτε αλληλεπιδρά με άλλες βάσεις δεδομένων SQL
| Ο λογαριασμός σύνδεσης πρέπει να έχει προνόμια Διαχειριστή για να εγκατασταθεί το PAU
| Τα Cookies πρέπει να είναι ενεργοποιημένα, ώστε να λειτουργήσει σωστά ο πελάτης browser. Το PAU 4.0 χρησιμοποιεί μεταβλητές συνόδου και αρχεία cookies για την αποθήκευση δεδομένων συνόδου και ρυθμίσεων χρήστη.
| Τίθεται θέμα ευπάθειας της σφάλειας του Microsoft IIS κατά τη διαμόρφωση IIS για το PAU 4.0. Πριν την εγκατάσταση του PAU 4.0, το στοιχείο IIS πρέπει να εγκαθίσταται χωρίς την Υπηρεσία FTP.
| Για εγκατάσταση του IIS χωρίς την Υπηρεσία FTP, κάντε τα επόμενα βήματα:
| 1. Κάντε κλικ στην Έναρξη, κάντε επισήμανση στις Ρυθμίσεις και μετά κλικ στο Πίνακας Ελέγχου.
| 2. Διπλό κλικ στην Προσθαφαίρεση προγραμμάτων.
| 3. Κάντε κλικ στην Προσθαφαίρεση στοιχείων των Windows. Εμφανίζεται ένας Βοηθός Συστατικών των Windows.
| 4. Κάντε επισήμανση στις Internet Information Services (IIS) και μετά κλικ στις Λεπτομέρειες….
| 5. Απαλοιφή της επιλογής στην Υπηρεσία πρωτοκόλλου μεταφοράς αρχείων Διακομιστή (FTP).
| 6. Κάντε κλικ στο OK.
| 7. Κάντε κλικ στο κουτί επιλογής IIS.
| 8. Κάντε κλικ στο επόμενο και μετά ακολουθήστε τις οδηγίες της οθόνης
| Γνωστά θέματα και Λύσεις.
| Εγκατάσταση.
| Θέμα (Απαιτήσεις Επανεκκίνησης Εγκατάστασης)
| Δεν απαιτείται πάντα επανεκκίνηση μετά την εγκατάσταση του PAU 4.0. Μπορεί είτε να σας ζητηθεί είτε όχι να κάνετε επανεκκίνηση μετά την εγκατάσταση
| Η αίτηση επανεκκίνησης εξαρτάται από τις υπάρχουσες εκδόσεις των μοιρασμένων στοιχείων των Windows, τη χρήση τους και την κατάσταση τη στιγμή της εγκατάστασης. Το παράθυρο διαλόγου Άδειας Προστατευμένων Χαρακτηριστικών (τελικό στάδιο εγκατάστασης) ορισμένες φορές εμφανίζεται μόνο μετά την επανεκκίνηση.
| Λύση
| Κάντε επανεκκίνηση του συστήματος όταν σας ζητηθεί. Μην κάνετε εγκατάσταση του PAU 4.0 σε συστήματα που δεν μπορούν να επανεκκινηθούν ή επιλέξτε ένα χρόνο εγκατάστασης που δεν επηρεάζει την κανονική λειτουργία.
| Θέμα (Σύνοδοι Browser Τοπικού Εξυπηρετητή)
| Δεν είναι δυνατή η αναβάθμιση ή απεγκατάσταση του PAU 4.0 όταν είναι ανοικτοί οι browsers τοπικών εξυπηρετητών.
| Λύση
| Πριν την αναβάθμιση ή απεγκατάσταση του PAU 4.0, βεβαιωθείτε ότι οι σύνοδοι των browser στον web server (όπου βρίσκεται το PAU 4.0) είναι κλειστοί.
| Θέμα (Λήξη των μεταβλητών συνόδου)
| Το PAU 4.0 εμφανίζει τη σελίδα Προβολής Συσκευής κάθε φορά που κάνετε τα ακόλουθα.
| 1. Από το μενού Πλοήγησης του PAU 4.0, κάντε κλικ στη Βοήθεια.
| 2. Κλείστε το παράθυρο Βοήθεια που ανοίξατε στην προηγούμενη λειτουργία.
| 3. Κάντε κάποια λειτουργία στην τρέχουσα ανοιγμένη σελίδα.
| Αυτή η κατάσταση εμφανίζεται όταν μια σελίδα του PAU 4.0 ανοίγεται με τη χρήση του μενού συντομεύσεων των Προγραμμάτων. Είναι επίσης γνωστό θέμα για τον Internet Explorer (IE) έκδοση 6. Για περισσότερες πληροφορίες, διαβάστε το σχετικό Knowledge Base Article στο δικτυακό τόπο της Microsoft: http://support.microsoft.com/?id=315713
| Θέμα (Διαδικασία Ανάνηψης από Διακοπή ρεύματος)
| Αν συμβεί διακοπή ρεύματος κατά την εγκατάσταση ή απεγκατάσταση του PAU 4.0, η διαδικασία εγκατάστασης/ απεγκατάστασης θα διακοπεί (το πρόγραμμα εισέρχεται σε μια απροσδιόριστη κατάσταση).
| Λύση
| Για την ανάκτηση από μια ακαθόριστη κατάσταση που οφείλεται σε σφάλμα τερματισμού λειτουργίας του διακομιστή κατά την διάρκεια της εγκατάστασης/κατάργησης εγκατάστασης, εκτελέστε το πρόγραμμα εγκατάστασης ξανά για να ολοκληρωθεί η εγκατάσταση. Αν αυτό δεν λειτουργήσει τότε κάντε τα παρακάτω:
| α. Από το Μενού Έναρξης των Windows->Εντολή Εκτέλεση, εκτελέστε το ακόλουθο πρόγραμμα που βρίσκεται στο: [PAU τοποθεσία εκγατάστασης]\Tools\Regfixup.exe
| β. Αν υπάρχουν οι υπηρεσίες PAUService και/ή MSSQL$DSMC στην Διαχείριση Ελέγχου Υπηρεσιών και λειτουργούν, τότε σταματήστε αυτή την υπηρεσία.
| γ. Αν βρεθεί, αφαιρέστε το εγκαταστημένο πρόγραμμα SQL Server Desktop Engine (DSMC) της Microsoft χρησιμοποιώντας την επιλογή Προσθαφαίρεση προγραμμάτων από τον Πίνακα Ελέγχου.
| δ. Διαγράψτε τον κατάλογο εγκατάστασης PAU και τα περιεχόμενά του. Με τις προεπιλεγμένες ρυθμίσεις αυτό είναι το C:\Program Files\Sharp\DSMC.
| στ. Αφαιρέστε τη συντόμευση του προγράμματος PAU 4.0.
| στ. Επανεκκινήστε τον υπολογιστή.
| ζ. Εκτελέστε το πρόγραμμα εγκατάστασης PAU 4.0. Η εγκατάσταση του PAU 4.0 θα γίνει σαν εγκατάσταση πρώτης φοράς, χωρίς κανένα πρόβλημα.
| Ασφάλεια Διαδικτύου
| Το PAU 4.0 χρησιμοποιεί java script σαν γλώσσα προγραμματισμού του πελάτη για να επικυρώσει την είσοδο χρήστη από την πλευρά του πελάτη. Για να τρέξει η γλώσσα προγραμματισμού στην πλευρά του πελάτη, η ασφάλεια του Διαδικτύου ΠΡΕΠΕΙ να ρυθμιστεί στο Μεσαίο επίπεδο.
| Αυτές οι μέθοδοι ασφάλειας για το Διαδίκτυο είναι:
| Υψηλό:
| Ο πιο ασφαλής τρόπος για φυλλομέτρηση, αλλά και ο λιγότερο λειτουργικός
| Τα λιγότερο ασφαλή χαρακτηριστικά απενεργοποιούνται
| Κατάλληλο για δικτυακούς τόπους που μπορεί να περιέχουν επιβλαβές περιεχόμενο
| Μεσαίο:
| Ασφαλής φυλλομέτρηση αλλά και λειτουργική
| Αναφέρει πριν το φόρτωμα, πιθανώς μη ασφαλές περιεχόμενο
| Οι μη καταχωρημένοι έλεγχοι ActiveX δεν θα φορτωθούν
| Κατάλληλο για τους περισσότερους τόπους Internet
| Όταν γίνεται πρόσβαση σε έναν server με το βαθμό ασφαλείας ορισμένο στο υψηλό:
| Αυτή η URL: http://localhost/pau δουλεύει αν είστε τοπικά συνδεδεμένοι με το PAU 4.0 χρησιμοποιώντας τον Internet Explorer στον server (όπου βρίσκεται το PAU 4.0).
| Αυτή η URL: http://IPAddress[server Name]/pau δεν λειτουργεί με ασφάλεια Διαδικτύου ρυθμισμένη στο υψηλό:
| Χρησιμοποιώντας το μενού Έναρξη, το PAU 4.0 μπορεί να τρέξει στον server (όπου βρίσκεται το PAU 4.0).
| Σημαντικό:
| Όταν προετοιμάζετε τα Windows XP Professional σαν web server για να τρέξει το PAU 4.0, βεβαιωθείτε ότι διαμορφώνετε την ασφάλεια Microsoft IIS πριν την εγκατάσταση. Αλλιώς, το PAU 4.0 δεν θα λειτουργήσει κανονικά.
| Θέμα (Λογισμικό Anti-virus)
| Οι σελίδες του PAU 4.0 δεν εμφανίζονται όταν χρησιμοποιείται λογισμικό Anti-virus και είναι ενεργοποιημένη η φραγή του αρχείου εντολών
| Λύση
| Απενεργοποιήστε τη Φραγή Αρχείου Εντολών στο λογισμικό Anti-virus
| 1. Αλλάξτε τη ρύθμιση φραγής αρχείου εντολών ώστε να επιτρέψετε να τρέξουν τα αρχεία εντολών
| 2. Αποθήκευση των αλλαγών
| 3. Κάντε επανεκκίνηση του συστήματος.
| 4. Κάντε εκκίνηση του PAU 4.0.
| Ρυθμίσεις IIS
| Αν το IIS 6.0 είναι εγκατεστημένο σε ένα σύστημα, βεβαιωθείτε ότι η κατάσταση των Active Server Pages (στο φάκελο προέκτασης υπηρεσίας του web στο IIS Manager) είναι ρυθμισμένη ως Επιτρεπτή.
| Σύστημα Διπλής Εκκίνησης
| Αν κάνετε εγκατάσταση του PAU 4.0 σε σύστημα διπλής εκκίνησης και μετά απεγκατάσταση, θα σας ζητηθεί να κάνετε επανεκκίνηση του συστήματος. Μετά την επανεκκίνηση, χρησιμοποιήστε το ίδιο λειτουργικό σύστημα για να ολοκληρώσετε τη διαδικασία απεγκατάστασης. Επίσης, κάντε σύνδεση όπως και στην αρχή της διαδικασίας εγκατάστασης/ απεγκατάστασης. Για παράδειγμα, αν συνδεθήκατε ως Διαχειριστής, πρέπει πάλι να συνδεθείτε ως διαχειριστής, όταν σας ζητηθεί να κάνετε επανεκκίνηση του συστήματος για να ολοκληρώσετε τη διαδικασία εγκατάστασης/ απεγκατάστασης.
| Απαιτήσεις Ταυτότητας Χρήστη για απεγκατάσταση
| Όταν κάνετε απεγκατάσταση του PAU 4.0, ο λογαριασμός σύνδεσης του χρήστη δεν πρέπει να περιέχει στοιχειοσειρά κωδικού άδεια. Ο λογαριασμός πρέπει να έχει έγκυρο κωδικό πρόσβασης (δεν πρέπει να είναι κενό).
| Μήνυμα Μη Προκαθορισμένου Μονοπατιού Εγκατάστασης
| Όταν κάνετε εγκατάσταση του PAU 4.0, δεν θα σας ζητηθεί αν ο συγκεκριμένος φάκελος (-οι) δεν υπάρχει. Αυτός ο φάκελος δημιουργείται αυτόματα για σας.
| Παράθυρο διαλόγου Επιλογής Ομάδων Ασφαλείας
| Όταν τρέχετε τα Windows 2000 Professional, μπορεί να συναντήσετε μη αναμενόμενη συμπεριφορά όταν χρησιμοποιείτε πολύγλωσσο πληκτρολόγιο και ακολουθίες επιλογής ποντικιού στο κουτί λίστας Ομάδας (-ων). Είναι ένα γνωστό πρόβλημα της Microsoft στο στοιχείο UI του κουτιού λίστας.
| Πρόσβαση στον Browser κατά τη διάρκεια της εγκατάστασης
| Ένα μήνυμα Αδύνατη η Σύνδεση στη Βάση Δεδομένων εμφανίζεται αν επιχειρήσετε πρόσβαση στο PAU 4.0 πριν την ολοκλήρωση της εγκατάστασης. Βεβαιωθείτε ότι ολοκληρώσατε την εγκατάσταση και ότι ο server της βάσης δεδομένων τρέχει, προτού κάνετε πρόσβαση στο PAU 4.0 (αυτό μπορείτε να το ελέγξετε κοιτώντας στο εικονίδιο δίσκου του MSSQL Server ή μεταβαίνοντας στο διαχειριστή ελέγχου υπηρεσίας και ελέγχοντας την κατάσταση υπηρεσίας του MSSQL$DSMC). Να σημειωθεί ότι το μήνυμα εμφανίζεται ότα ο server δεν είναι διαθέσιμος και συχνά χρειάζεται επανεκκίνηση για να ολοκληρωθεί η εγκατάσταση.
| Λύση
| Πριν την πρόσβαση στο PAU 4.0 με τη χρήση του browser, βεβαιωθείτε ότο ο web server του PAU 4.0 λειτουργεί και τρέχει μετά την εγκατάσταση του PAU 4.0.
| Σελίδα Προβολής Συσκευής.
| Σειρά Ταξινόμησης Στήλης στον Πίνακα Προβολής Συσκευής
| Η σειρά ταξινόμησης λίστας αλλάζει ανάλογα με το παράθυρο στο οποίο μεταβαίνετε. Για παράδειγμα, αν η στήλη που είναι ταξινομημένη σε μια σελίδα (σελίδα 1) δεν είναι διαθέσιμη σε άλλη σελίδα (σελίδα 2), τότε η λίστα συσκευής στη σελίδα 2 ταξινομείται σύμφωνα με την πρώτη στήλη εξ ορισμού. Για παράδειγμα, υπάρχουν δύο σελίδες (σελίδα 1 και σελίδα 2) που περιλαμβάνουν τον πίνακα λίστας της συσκευής. Η σελίδα 1 περιλαμβάνει τις στήλες "Κατάσταση", "Όνομα" και "Διεύθυνση ΙΡ" και η Σελίδα 2 περιλαμβάνει τις στήλες "Όνομα", "Διεύθυνση ΙΡ" και "Περιγραφή". Όταν είστε στη σελίδα 1 και η λίστα συσκευής είναι ταξινομημένη με βάση τη στήλη "Κατάσταση" και κατόπιν μεταβείτε στη σελίδα 2, η λίστα συσκευής στη σελίδα 2 θα είναι ταξινομημένη με βάση τη στήλη "Όνομα" διότι η στήλη "Κατάσταση" δεν υπάρχει στη σελίδα 2. Όταν επιστρέψετε στη σελίδα 1 θα δείτε ότι η λίστα συσκευής είναι ταξινομημένη με βάση τη στήλη "Όνομα".
| Τέλος Χρόνου Συνόδου
| Η σελίδα Προβολής Συσκευής εμφανίζεται κάθε φορά που η σύνοδος τελειώνει (λήξη συνόδου 15 λεπτά), ανεξάρτητα από τη σελίδα που είναι φορτωμένη.
| Τρεμοπαίξιμο οθόνης
| Μπορεί να παρατηρήσετε ότι η οθόνη τρεμοπαίζει κατά τη διάρκεια της διαδικασίας ανακάλυψης. Η σελίδα Ανακάλυψης και Ενημέρωσης Προόδου Κατάστασης ανανεώνεται κάθε πέντε δευτερόλεπτα. Εφόσον ο Internet Explorer εμφανίζει τη σελίδα πολύ γρήγορα, δεν θα δείτε καμία διαφορά όταν γίνεται η ανανέωση της σελίδας. Ο Netscape χρειάζεται χρόνο για να ανανεώσει τη σελίδα, οπότε θα δείτε τη διαφορά όταν η σελίδα ανανεώνεται.
| Λειτουργία διανομής οδηγού.
| Διαμόρφωση Οδηγών
| Υπάρχει περίπτωση να μην μπορείτε να προσθέσετε τους οδηγούς στην ΑΓΓΛΙΚΗ γλώσσα για τη Σειρά εκτυπωτών AR-M160/M200/5220. Σε αυτή την περίπτωση, προσπαθήστε να φορτώσετε τους οδηγούς στα ΑΓΓΛΙΚΑ-ΗΠΑ από το παρεχόμενο CD-ROM. Οι Οδηγοί Postscript μπορεί να μην περιλαμβάνονται στη σειρά AR-160M/200M. Σε αυτή την περίπτωση, προσπαθήστε να εγκαταστήσετε τους οδηγούς από το CD.
| Αφαίρεση Οδηγών
| Όταν απαλείφετε μια δεδομένη διαμόρφωση οδηγού και είναι η τελευταία διαμόρφωση για τον οδηγό αυτό, εμφανίζεται το ακόλουθο μήνυμα: Θέλετε να αφαιρέσετε μόνιμα τους μη χρησιμοποιούμενους οδηγούς από τη βάση δεδομένων; Κάνοντας κλικ στο ΟΚ, αφαιρείτε τόσο τη διαμόρφωση όσο και τα αρχεία του οδηγού από τον PAU 4.0 server. Ως συνέπεια, ο οδηγός δεν θα είναι διαθέσιμος για διαμόρφωση οδηγού στο μέλλον. Για να διαθέσετε εκ νέου αυτό τον οδηγό για διανομή, πρέπει να περάσετε μέσω της Πρόσθεσης Ακολουθίας κάνοντας κλικ στην Πρόσθεση Περισσοτέρων Οδηγών κατά τη διάρκεια της διαδικασίας Διαμόρφωσης Οδηγών. Κάνοντας κλικ στην Ακύρωση, αφήνετε τους οδηγούς του PAU 4.0 server και αφήνετε την εισαγωγή του οδηγού στον πίνακα δεδομένων για τους διαθέσιμους οδηγούς στο μέλλον. Αυτό σας επιτρέπει να σχετίσετε πρόσθετες συσκευές γι' αυτόν τον οδηγό στο μέλλον.
| Λήψη Οδηγού
| Αν οι οδηγοί είναι διαμορφωμένοι και για ΑΓΓΛΙΚΑ-ΗΠΑ και για ΑΓΓΛΙΚΑ-ΗΒ, όταν μεταβείτε στο βήμα 1 από 2 της σελίδας λήψης του οδηγού και η γλώσσα του browser είναι ΑΓΓΛΙΚΑ-ΗΒ, θα παρατηρήσετε ότι η αναδιπλούμενη λίστα επιλογής γλώσσας δεν θα έχει επισημάνει τα ΑΓΓΛΙΚΑ-ΗΒ. Απεναντίας, τονίζει τα ΑΓΓΛΙΚΑ-ΗΠΑ. Σε αυτή την περίπτωση ίσως χρειαστεί να επιλέξετε χειροκίνητα τα ΑΓΓΛΙΚΑ-ΗΒ. Η αναδιπλούμενη λίστα επιλογής OS στο βήμα 2 από 2 λήψης του οδηγού, θα τονίσει μόνο το λειτουργικό σύστημα-πελάτη και όχι τα άλλα σχετικά λειτουργικά συστήματα που υποστηρίζονται από τον ίδιο οδηγό. Για παράδειγμα, αν οι οδηγοί έχουν διαμορφωθεί για Windows ME και Windows 2000 και αν το OS πελάτης είναι Windows 98 (ενώ οι οδηγοί Windows ME μπορούν να χρησιμοποιηθούν για Windows 98), το PAU 4.0 δεν θα επισημάνει τα Windows ME. Απεναντίας, θα επισημάνει τα Windows 2000. Σε αυτήν την περίπτωση ίσως χρειαστεί να επιλέξετε χειροκίνητα τα Windows ME από την αναδιπλούμενη λίστα.
| Windows 98/NT Εγκατάσταση Οδηγού Εκτυπωτή
| Με τα λειτουργικά συστήματα Windows 98 και Windows NT 4, η θύρα εισαγωγής για τους οδηγούς που είναι εγκατεστημένοι μέσω του PAU 4.0 δεν αναφέρεται στο παράθυρο διαλόγου των Ιδιοτήτων Εκτυπωτή. Όταν ολοκληρωθεί η εγκατάσταση οδηγού, η θύρα ορίζεται ως LPT1 (Θύρα Εκτυπωτή ECP). Αν χρειαστεί να αλλάξετε το όνομα της θύρας, θα πρέπει να την αλλάξετε χειροκίνητα.
| PAU 4.0 Αδύνατη η Εγκατάσταση Οδηγών για Πελάτες Windows 95
| Εγκαταστήστε τους οδηγούς συσκευών πελάτη για τα Windows 95 χρησιμοποιώντας το CD εγκατάστασης που συνοδεύει τον εκτυπωτή ή τον Οδηγό προσθήκης εκτυπωτή της Microsoft.
| Αντίγραφα Οδηγών Εκτυπωτή
| Για κάθε διαμορφωμένο εκτυπωτή, αν υπάρχει ένα ή περισσότερα αντίγραφα, οι σχετικοί οδηγοί αναφέρονται σε λίστα για τους εκτυπωτές με τον ίδιο αριθμό μοντέλου. Για παράδειγμα, αν διαμορφώσετε ένα AR-235, το PAU 4.0 αντιγράφει τη λίστα του οδηγού για όλους τους AR-235, αλλά όχι και για ένα AR-275. Οι οδηγοί εκτυπωτών προστίθενται για ένα μοντέλο εκτυπωτή και όχι για μια οικογένεια. Για παράδειγμα, αν διαμορφώσατε τρεις εκτυπωτές, δύο AR-P350 και έναν AR-P450, το PAU 4.0 προσθέτει τους σχετικούς οδηγούς και στους δύο AR-P350 αλλά όχι στο AR-P450.
| Δεν βρέθηκε Ψηφιακή Υπογραφή
| Όταν κάνετε εγκατάσταση του PAU 4.0 και μετά κάνετε λήψη των οδηγών εκτυπωτή, μερικές φορές δεν μπορεί να βρεθεί η Ψηφιακή υπογραφή. Αυτή η κατάσταση συμβαίνει σπάνια, και μόνο όταν ο Κατάλογος Ασφάλειας σε ένα CD οδηγού εκτυπωτή Sharp δεν είναι σωστό.
| Λύση
| Δοκιμάστε ένα άλλο CD οδηγού εκτυπωτή Sharp ή κάνετε εγκατάσταση του οδηγού χωρίς την ψηφιακή υπογραφή.
| Ουρά Εκτύπωσης Novell στο Χαρακτηριστικό Διανομής Οδηγού
| Οι ουρές εκτύπωσης στους server εκτύπωσης Novell δεν ανακαλύπτονται αυτόματα. Ως εκ τούτου, πρέπει χειροκίνητα να εισάγετε το όνομα της ουράς εκτύπωσης κατά τη διάρκεια του βήματος διαμόρφωσης οδηγού. Το ίδιο ισχύει και για τον server Windows XP και 2003.
| AR450 Οδηγός για Κινέζικα Windows XP
| Όταν προσπαθήσετε να εγκαταστήσετε έναν οδηγό AR-450 στα Κινέζικα για τα Windows XP, εμφανίζεται ένα μήνυμα προειδοποίησης εγκατάστασης σκληρού υλικού. Αυτό το μήνυμα εμφανίζεται αν ο οδηγός εκτυπωτή περιέχει έναν μη έγκυρο αρχείο καταλόγου (.cat) (Το αρχείο καταλόγου βρίσκεται στον ίδιο φάκελο με τους οδηγούς). Αν κάνετε διπλό κλικ στο αρχείο .cat, θα εμφανιστεί ένα μήνυμα σφάλματος αν το αρχείο .cat δεν είναι έγκυρο, αλλιώς εμφανίζεται ένα παράθυρο διαλόγου που εξηγεί τις λεπτομέρειες σχετικά με το αρχείο .cat. Σημείωση: Αυτό το μήνυμα προειδοποίησης εμφανίζεται επίσης αν κάνετε εγκατάσταση των οδηγών εκτυπωτή με χρήση του Οδηγός προσθήκης εκτυπωτή της Microsoft.
| Πολλαπλή Ταυτόχρονη Λήψη Οδηγού
| Όταν πολλοί χρήστες προσπαθούν να κάνουν λήψη ενός οδηγού εκτυπωτή συγχρόνως, το παράθυρο διαλόγου λήψης του οδηγού δεν θα εμφανιστεί αμέσως σε όλους τους χρήστες.
| Λύση
| Σε αυτή την περίπτωση, όλοι οι χρήστες πρέπει να περιμένουν για λίγο διάστημα μέχρι να τους εμφανιστεί το παράθυρο διαλόγου λήψης του οδηγού.
| Τροποποίηση Ομάδας Συσκευής.
| Μέγιστος αριθμός ομάδων συσκευής
| Ο αριθμός των ομάδων που υποστηρίζονται από το PAU 4.0 είναι 100. Παρόλ' αυτά, δεν απαγορεύεται να δημιουργήσετε πάνω από 100 ομάδες, αλλά η συμπεριφορά δεν μπορεί να προβλεφθεί.
| Τροποποίηση των Ονομάτων Ομάδων Συσκευής
| Η αλλαγή ονόματος ομάδας αποτυγχάνει όταν αλλάζετε μόνο τον τρόπο γραφής (κεφαλαία, πεζά) του ονόματος. Τα ονόματα ομάδων στο PAU 4.0 δεν διαχωρίζουν τα κεφαλαία από τα πεζά, οπότε η αλλαγή του ονόματος ομάδας τροποποιώντας μόνο τον τρόπο γραφής εμφανίζει το μήνυμα σφάλματος: Το Όνομα Ομάδας Υπάρχει Ήδη
| Λύση
| Για την τροποποίηση ενός ονόματος ομάδας όπου η μόνη αλλαγή είναι ο τρόπος γραφής των γραμμάτων στο υπάρχον όνομα, το όνομα πρέπει πρώτα να τροποποιείται και μετά να αλλαχθεί πάλι στο αρχικό όνομα με τη γραφή τροποποιημένη. Για παράδειγμα, για την αλλαγή του ονόματος ομάδας από ''Thename'' σε ''TheName'' απαιτούνται δύο βήματα. Αλλάξτε το ''Thename'' σε ''TheName2''. Αλλάξτε το ''TheName2'' σε ''TheName''. Σημείωση: Αυτό είναι σημαντικό μόνο αν πρέπει να διατηρήσετε τις ρυθμίσεις διαμόρφωσης για την ομάδα όταν αλλάζετε το όνομα.
| Παράθυρο Διαλόγου Ρυθμίσεων Δικτύου
| Όνομα χρήστη και διεύθυνση Email
| Το όνομα χρήστη, ο κωδικός και η διεύθυνση email πρέπει να είναι ενός υπάρχοντος λογαριασμού χρήστη με έγκυρη διεύθυνση email στον SMTP server που θα έχει οριστεί ως εξυπηρετητής ηλεκτρονικού ταχυδρομείου. Οι κωδικοί πρόσβασης απαιτούνται μόνο για τους email servers που έχουν διαμορφωθεί να τους απαιτούν. Το PAU 4.0 διατηρεί τον κωδικό πρόσβασης για χρήση με κάθε λειτουργία μηνύματος email message (προειδοποιήσεις και ανακοινώσεις οδηγού). Ο κωδικός πρόσβασης δεν κρυπτογραφείται ούτε για την αποθήκευση ούτε για τη μετάδοση.
| Περιορισμοί Περιβάλλοντος Πολλαπλών Γλωσσών.
| Προκαθορισμένη Γλώσσα Λειτουργικού Συστήματος Server
| Η γλώσσα του λειτουργικού συστήματος του server είναι η προκαθορισμένη γλώσσα του PAU 4.0. Για παράδειγμα, όταν χρησιμοποιείται Ιαπωνικός Windows NT server, ο Ιαπωνικός browser θα διαβάσει Ιαπωνικά και ο Αγγλικός browser θα διαβάσει Αγγλικά. Αν ο Ιάπωνας χρήστης θέλει να αλλάξει τον browser σε Αγγλικά, πρέπει να αλλάξει τη ρύθμιση γλώσσας στον Internet Explorer και μετά να ανανεώσει τη σελίδα. Αν ο χρήστης με μια μη υποστηριζόμενη γλώσσα του browser προσπαθήσει να αποκτήσει πρόσβαση στον Ιαπωνικό server, θα δει τις ιστοσελίδες στα Ιαπωνικά (η προκαθορισμένη γλώσσα γι' αυτόν τον server.) Σημείωση: Το σύμβολο '\' εμφανίζεται ως το σύμβολο του γιεν στο ιαπωνικό λειτουργικό σύστημα. Ως εκ τούτου, το σύμβολο \\ εμφανίζεται αντί του συμβόλου του γιεν.
| Χαρακτήρες πολλών Byte
| Όταν εισάγετε ένα χαρακτήρα 2-byte, το PAU 4.0 δεν τον εμφανίζει σωστά με τις διάφορες γλώσσες. Αν η τρέχουσα γλώσσα του browser ορίζεται σε μια γλώσσα που δεν υποστηρίζεται από το PAU 4.0, όλες οι σελίδες του PAU 4.0 εμφανίζονται στην προκαθορισμένη γλώσσα του PAU 4.0. Αν η γλώσσα MFP είναι διαφορετική από την τρέχουσα γλώσσα του browser, οι σελίδες του PAU 4.0 συνεχίζουν να χρησιμοποιούν την τρέχουσα γλώσσα του browser για το UI. Αν η γλώσσα MFP είναι διαφορετική από την τρέχουσα γλώσσα του browser, τα δεδομένα από τη συσκευή (όπως οι στοιχειοσειρές τοποθεσίας) εμφανίζονται στη Γλώσσα MFP ανεξάρτητα από την τρέχουσα γλώσσα του browser. Σε αυτή την περίπτωση, τα πεδία δεδομένων για τα δεδομένα της συσκευής μπορεί να χρησιμοποιούν διαφορετική γλώσσα από τον browser. Αν προσπαθήσετε να αποθηκεύσετε δεδομένα συσκευής σε γλώσσα άλλη από τη γλώσσα MFP, μπορεί να έχετε μη αναμενόμενα αποτελέσματα. Αν προσπαθήσετε να αποθηκεύσετε δεδομένα συσκευής σε μια γλώσσα που δεν είναι η τρέχουσα γλώσσα του browser, μπορεί επίσης να έχετε μη αναμενόμενα αποτελέσματα (οι χαρακτήρες μπορεί να μην εμφανίζονται σωστά). Αν ο PAU 4.0 server είναι ρυθμισμένος για μια γλώσσα που δεν υποστηρίζεται, το PAU 4.0 αυτόματα ρυθμίζεται στα Αγγλικά.
| Αλλαγή της Ρύθμισης Τοπικής Γλώσσας στον Browser
| Ένα τρεμοπαίξιμο φαίνεται στην οθόνη όταν επιλέγεται η γλώσσα με χρήση των ρυθμίσεων του browser Επιλογής Γλώσσας. Όταν επιλέγετε διαφορετικές γλώσσες στο σύνθετο πλαίσιο της γλώσσας, η σελίδα πρέπει να επαναφορτωθεί προτού γίνουν οι ρυθμίσεις γλώσσας. Είναι αναμενόμενη συμπεριφορά όταν χρησιμοποιούνται εφαρμογές που βασίζονται στο web.
| Γνωστά Θέματα σχετικά με τη Μετάφραση Γλώσσας
| Υπάρχουν μηνύματα από ένα τρίτο στοιχείο που χρησιμοποιείται στη διαδικασία εγκατάστασης οδηγού που εμφανίζονται στα Αγγλικά για όλες τις άλλες γλώσσες. Αυτά τα μηνύματα εμφανίζονται όταν επιλέγεται ένα μη προκαθορισμένο μονοπάτι για την εξαγωγή του παρεχόμενου αρχείου zip κατά τη λήψη του οδηγού. Εμφανίζεται επίσης ένα κουτί διαλόγου αντικατάστασης επιβεβαίωσης λόγω ύπαρξης αρχείου με το ίδιο όνομα.
| Ενημέρωση Κατάστασης
| Χρόνος Ενημέρωσης Κατάστασης
| Το PAU 4.0 επεξεργάζεται μια αίτηση ενημέρωσης κατάστασης κάθε φορά. Ως εκ τούτου, αν περισσότερα από ένα άτομα επιχειρήσουν ταυτόχρονα να εκτελέσουν ενημέρωση κατάστασης, θα έχουν κάποια καθυστέρηση στην ανταπόκριση.
| Τροποποίηση Τέλους Χρόνου των ιδιοτήτων Συσκευών
| Όταν χρησιμοποιείτε αργή σύνδεση δικτύου, μπορεί να τελειώσει ο χρόνος ενημέρωσης των ιδιοτήτων συσκευής. Για παράδειγμα, λαμβάνετε ένα σφάλμα ASP 0113 για το τέλος χρόνου γλώσσας προγράμματος όταν επιχειρείτε να ενημερώσετε τις ιδιότητες συσκευής σε ένα αργό δίκτυο (περίπου 128 kb). Αν συναντήσετε αυτό το πρόβλημα, προσπαθήστε ξανά τη λειτουργία.
| Ρυθμίσεις Δικτύου (Τέλος χρόνου)
| Έλεγχος Κεντρικού Υπολογιστή Μηνυμάτων
| Το μήνυμα Η Πρόσβαση Απαγορεύεται εμφανίζεται όταν ελέγχετε τον κεντρικό υπολογιστή μηνυμάτων με μη έγκυρο όνομα κεντρικού υπολογιστή. Αυτό το μήνυμα εμφανίζεται όταν ο αριθμός των αιτήσεων που στέλνονται στο ISS της Microsoft υπερβαίνει το όριο. Ως εκ τούτου, το ISS της Microsoft εμφανίζει το ακόλουθο μήνυμα: Υπάρχουν πολλά άτομα που προσπαθούν να αποκτήσουν πρόσβαση στην ιστοσελίδα ταυτόχρονα.
| Ρυθμίσεις Δικτύου (Επιβεβαίωση του Κεντρικού Υπολογιστή Μηνυμάτων)
| Το PAU δεν απαγορεύει στο διαχειριστή να αποθηκεύσει έναν μη έγκυρο κεντρικό υπολογιστή μηνυμάτων στη βάση δεδομένων του PAU μέσω της σελίδας ρυθμίσεων δικτύου. Το PAU θα εμφανίσει ένα μήνυμα που θα λέει ότι η παράδοση μηνύματος είναι επιτυχής ακόμα και αν ο κεντρικός υπολογιστής μηνυμάτων δεν είναι έγκυρος. Αυτό γίνεται γιατί το PAU δεν κάνει επιβεβαίωση του κεντρικού υπολογιστή μηνυμάτων όταν στέλνει ένα ηλεκτρονικό μήνυμα.
| Λύση
| Ελέγξτε αν ο κεντρικός υπολογιστής μηνυμάτων είναι έγκυρος κάνοντας κλικ στο πλήκτρο "Έλεγχος του κεντρικού υπολογιστή mail " που υπάρχει και στείλτε ένα μήνυμα τεστ για να ελέγξετε αν το μήνυμα αποστέλλεται με τη χρήση των πληροφοριών που δίνει το PAU.
| Γνωστοί Περιορισμοί για Συγκεκριμένες Εκδόσεις Browser.
| Τα θέματα συμβατότητας είναι αναμενόμενα όταν χρησιμοποιείτε μια μη υποστηριζόμενη έκδοση browser. Σε αυτές τις περιπτώσεις, το PAU 4.0 θα συνεχίσει να λειτουργεί σωστά όταν ο πελάτης web browser εμφανίσει μικρές αλλαγές στο UI.
| Απεικόνιση Γραμματοσειράς στο Netscape
| Όταν χρησιμοποιείτε το Netscape 7.0, το μέγεθος των στοιχειοσειρών αλλάζει όταν αλλάζετε το μέγεθος της γραμματοσειράς στη σελίδα Διαμόρφωση Χρήσιμων Συνδέσμων page. Το PAU 4.0 χρησιμοποιεί ένα φύλλο στιλ για να καθορίσει το όνομα, μέγεθος και χρώμα της γραμματοσειράς και άλλα χαρακτηριστικά των στοιχειοσειρών, τα οποία εμφανίζονται στις σελίδες του PAU 4.0. Αν αλλάξετε το μέγεθος γραμματοσειράς στον Netscape 7.0 browser, το μέγεθος στοιχειοσειράς του PAU 4.0 παραμένει το ίδιο εκτός από τη σελίδα Διαμόρφωση Χρήσιμων Συνδέσμων . Το μέγεθος των στοιχειοσειρών επικεφαλίδας πίνακα Όνομα Συνδέσμου και URL στη σελίδα Διαμόρφωση Χρήσιμων Συνδέσμων θα αλλάξει αν αλλάξετε το μέγεθος της γραμματοσειράς στον Netscape 7.0 browser.
| Internet Explorer
| Όταν χρησιμοποιείτε Internet Explorer 6.0.2800.1106, αν το όνομα του υπολογιστή για το PAU 4.0 server αλλάξει σε ένα όνομα που περιέχει ειδικούς χαρακτήρες όπως η ''_'', θα εμφανιστεί ένα μήνυμα προειδοποίησης που θα εξηγεί ότι πρόκειται για ένα μη τυποποιημένο όνομα υπολογιστή. Όταν προσπαθήσετε να ανοίξετε το PAU 4.0 μετά την αλλαγή του ονόματος του server σε όνομα που περιέχει ειδικούς χαρακτήρες, θα εμφανιστεί το ακόλουθο μήνυμα: Η κεντρική σελίδα δεν ανοίγει
| Λύση
| Αν αντιμετωπίσετε αυτό το πρόβλημα, αναβαθμίστε σε νεότερη έκδοση του Internet Explorer 6.0 μεταγενέστερη της 2800.1106.
| Netscape
| Το PAU 4.0 δεν λειτουργεί σωστά με το Netscape 7.1.
| Γνωστοί Περιορισμοί για Συγκεκριμένες Συσκευές Sharp.
| Συναγερμοί για τους εκτυπωτές και μηνύματα σφαλμάτων
| Οι συναγερμοί για τους εκτυπωτές και τα μηνύματα σφαλμάτων εξαρτώνται από το βαθμό ακριβείας των πληροφοριών του εκτυπωτή που στέλνονται στο PAU 4.0. Για παράδειγμα, κάποιοι εκτυπωτές εμφανίζουν ένα μήνυμα Ανοιχτό καπάκι του σαρωτή ως σημαντικό σφάλμα. Τέτοια ελαττώματα μηνυμάτων δεν είναι συχνά, αλλά μπορεί να εμφανιστούν.
| Λύση
| Δημιουργήστε δείκτες επίδοσης πραγματικού χρόνου, συγκρίνοντας τις προειδοποιήσεις του PAU 4.0 με τα πραγματικά επίπεδα υλικού στους συγκεκριμένους εκτυπωτές.
| Επιλογή Εξοικονόμησης Ενέργειας
| Το υλικολογισμικό του εκτυπωτή δεν ελέγχει την κατάσταση του εκτυπωτή ούτε ενημερώνει το MIB όταν ο εκτυπωτής είναι σε επιλογή εξοικονόμησης ενέργειας. Ως εκ τούτου, το PAU 4.0 δεν λαμβάνει πληροφορίες για την αλλαγή κατάστασης από τη συσκευή όταν είναι σε επιλογή εξοικονόμησης ενέργειας.
| FO DC-500/600 Μηχάνημα Φαξ
| Η Set Community String του μηχανήματος φαξ FO DC-500/600 δεν αποθηκεύει σωστά. Κατά την κανονική εγκατάσταση, ο προκαθορισμένος χρόνος του PAU 4.0 είναι πέντε δευτερόλεπτα (5000 χιλιοστά του δευτερολέπτου). Αυτό προκαλεί κάποιο πρόβλημα συγχρονισμού μεταξύ του PAU 4.0 και του υλικολογισμικού του FO DC-500/600.
| Λύση
| Αλλάξτε τις Ρυθμίσεις Δικτύου του PAU για χρόνο λήξης στα 15 δευτερόλεπτα (15000 χιλιοστά του δευτερολέπτου) και δοκιμάστε έως τρεις φορές ακόμα.
| Συσκευή Επέκτασης Δικτύου
| Αν ένα MFP περιλαμβάνει συσκευή επέκτασης δικτύου, βεβαιωθείτε ότι η σύνδεση καλωδίου USB είναι ασφαλής. Αλλιώς το PAU 4.0 μπορεί να αναφέρει λανθασμένη κατάσταση MFP.
| Συσκευή Ασφάλειας Δεδομένων
| Αν μια Συσκευή Ασφάλειας Δεδομένων (DSK) περιλαμβάνεται στο MFP, το Ονομα Μοντέλου και οι λεπτομέρειες Καταμέτρησης Εντυπώσεων για το MFP δεν μπορούν να διαβαστούν.
| Windows NT Μονοπάτι Εγκατάστασης Καταλόγου
| Όταν χρησιμοποιείτε τα Windows NT, δεν μπορείτε να αλλάξετε το μονοπάτι όπου εγκαθίσταται το PAU 4.0 (η έναρξη του MSDE 2000 αποφασίζει το σύστημα οδηγού σαν την τοποθεσία στόχο). Υπάρχει, όμως, ένα αρχείο διαμόρφωσης όπου μπορείτε να προσδιορίσετε τις παραμέτρους. Ως εκ τούτου, η εγκατάσταση του καταλόγου δεν μπορεί να αντικατασταθεί από κάποια τιμή με μεγάλη κωδικοποίηση ούτε μπορεί να γνωρίζει την εφαρμογή που το χρησιμοποιεί.
| Αλλαγές Διεύθυνσης IP Εκτυπωτή
| Η διεύθυνση IP χρησιμοποιείται για την εκτέλεση ενημέρωσης κατάστασης. Αν η διεύθυνση ΙΡ ενός εκτυπωτή αλλάξει, προκαλεί αποτυχία ενημέρωσης της κατάστασης στην παλιά διεύθυνση ΙΡ. Αυτό είναι αναμενόμενο, αλλά ο εκτυπωτής πρέπει να ανακαλυφθεί ξανά. Επιπλέον δεν θα υπάρξει ανταπόκριση από αυτή τη συσκευή (στην παλιά διεύθυνση ΙΡ) οπότε η κατάσταση αλλάζει σε "Δεν ανταποκρίνεται".
| Λύση
| Αν αλλάξετε τη διεύθυνση ΙΡ ενός εκτυπωτή, τρέξτε την Ανακάλυψη συσκευής ή εκτελέστε μια Γρήγορη Εύρεση Συσκευής για τη νέα διεύθυνση ΙΡ.
| Επιπλέον Μήνυμα Κατάστασης
| Όταν κινείστε ανάμεσα σε διάφορα παράθυρα του PAU 4.0, εμφανίζεται ένα παράθυρο διαλόγου Ανακάλυψης σε Πρόοδο στη Διαμόρφωση Ανακάλυψης όταν η ανακάλυψη είναι σε εξέλιξη. Αυτό το παράθυρο διαλόγου δεν προκαλεί κανένα πρόβλημα.
| Η ID Σύνδεσης που χρησιμοποιείται κατά την εγκατάσταση πρέπει να είναι η ίδια πριν και μετά την επανεκκίνηση
| Κατά τη διάρκεια εγκατάστασης του PAU 4.0, πρέπει να συνδεθείτε πάλι σαν Διαχειριστής όταν σας ζητηθεί να κάνετε επανεκκίνηση του συστήματος. Η επανεκκίνηση του συστήματος είναι απαραίτητη για να ολοκληρωθεί η εγκατάσταση του PAU 4.0. Αλλιώς, η λειτουργία της βάσης δεδομένων εκκρεμεί και εμφανίζεται ένα μήνυμα σφάλματος στην κεντρική σελίδα που αναφέρει ότι το PAU 4.0 δεν μπορεί να συνδεθεί με τη βάση δεδομένων. Το ίδιο σφάλμα μπορεί να εμφανιστεί όταν υπάρχει κάποιο πρόβλημα με την βάση δεδομένων ή τη δυνατότητα σύνδεσης της βάσης δεδομένων με τον server.
| Ενημέρωση Κατάστασης
| Οι συσκευές SHARP, όπως η AR-507, μπορεί να μην ενημερώσουν την κατάσταση της συσκευής σωστά. Αυτό οδηγεί στην παροχή λανθασμένων πληροφοριών για την τρέχουσα κατάσταση της συσκευής. Είναι ένα γνωστό πρόβλημα της συσκευής AR-507. Ακόμα και αν η λειτουργία ενημέρωσης κατάστασης αποτύχει όταν προσπαθείτε να αλλάξετε την ιδιότητα μονόδρομη/ αμφίδρομη, επιστρέφει το μήνυμα επιτυχούς διεκπεραίωσης. Το PAU 4.0 δεν εμφανίζει κανένα μήνυμα σφάλματος.
| Επίπεδο αναλώσιμων
| Οι πληροφορίες σχετικά με το επίπεδο αναλώσιμων ενός εκτυπωτή (χαρτί, μελάνι κλπ) εξαρτώνται από την ακρίβεια των πληροφοριών που αναφέρει ο εκτυπωτής και στέλνονται στο PAU 4.0. Για παράδειγμα, κάποιοι εκτυπωτές αναφέρουν ότι ο δίσκος χαρτιού είναι άδειος όταν είναι γεμισμένος κάτω από τη μέση. Όταν χρησιμοποιείτε το PAU 4.0, μπορείτε να δημιουργήσετε τους δικούς σας δείκτες επίδοσης πραγματικού χρόνου, συγκρίνοντας τις προειδοποιήσεις του PAU 4.0 με τα πραγματικά επίπεδα υλικών του συγκεκριμένου εκτυπωτή.
| Ρυθμίσεις Δικτύου (Τέλος χρόνου)
| Οι ρυθμίσεις τέλους χρόνου μπορούν να προσαρμοστούν ανάλογα με το σύστημα που χρησιμοποιείται. Κάποιες συσκευές δεν ανακαλύπτονται με ρύθμιση χρόνου στα 5000 χιλιοστά του δευτερολέπτου. Σε αυτές τις περιπτώσεις, αυξήστε την τιμή του τέλους χρόνου.
| Άλλα θέματα.
| Ταυτόχρονοι χρήστες
| Το PAU 4.0 δεν υποστηρίζει φόρτο συναλλαγών για περισσότερους από πέντε ταυτόχρονους χρήστες. Η λύση είναι να μην προσδοκάτε σε περισσότερες από πέντε συναλλαγές να εκτελούνται ταυτόχρονα. Κατά την κανονική χρήση, πέντε ταυτόχρονες συναλλαγές δεν συμβαίνουν. Αυτή η συμπεριφορά συναντήθηκε μόνο κατά τη διάρκεια των δοκιμών όπου δημιουργήθηκαν πολλές ταυτόχρονες αλληλεπιδράσεις. Η κύρια αιτία είναι ο περιορισμός της βάσης δεδομένων του υποσυστήματος που χρησιμοποιείται στο PAU 4.0.
| Περιγραφικό Κείμενο
| Στη μπάρα πλοήγησης δεν εμφανίζεται περιγραφικό κείμενο για εικόνες. Η τοποθέτηση του περιγραφικού κειμένου ση σύνδεση πλοήγησης (για οποιαδήποτε εικόνα) θα προκαλέσει την εμφάνιση της επεξήγησης εργαλείου. Δεν είναι σχεδιασμένο στο PAU 4.0 να προστίθεται περιγραφικό κείμενο στη σύνδεση πλοήγησης.
| Περιορισμός Κουτιού Λίστας
| Εμφανίζεται ένα σφάλμα χρόνου όταν επιλέγετε και απαλείφετε την επιλογή τιμών γρήγορα στο σύνθετο πλαίσιο Ανά Σελίδα στη σελίδα Προβολής Συσκευής. Σε αυτή την περίπτωση, ο πελάτης κάνει πολλά αιτήματα χωρίς να αφήνει χρονικό περιθώριο ανάμεσα στα αιτήματα. Οι Browsers όπως ο Internet Explorer και ο Netscape δεν μπορούν να χειριστούν αυτά τα αιτήματα. Ως εκ τούτου, οι browsers δεν μπορούν να θέσουν τα αιτήματα στον server. Είναι ένα γνωστό πρόβλημα με τον Internet Explorer και το Netscape.
| Εμφάνιση Εξέλιξης Ανακάλυψης
| Αν η σύνδεση LAN του PAU 4.0 χαθεί, η οθόνη που δείχνει την εξέλιξη της Ανακάλυψης συνεχίζει να εμφανίζεται σαν μια ανακάλυψη να είναι σε εξέλιξη (ακόμα και αν η σύνδεση δικτύου έχει χαθεί ή ο server είναι κλειστός). Όταν ο server είναι κλειστός ή το δίκτυο έχει αποσυνδεθεί, αυτό δεν είναι γνωστό στο λογισμικό του πελάτη browser. Επίσης, ο Internet Explorer δεν ανανεώνει τη σελίδα εφόσον η σύνδεση με τον server χαθεί, κάτι που δίνει την εντύπωση ότι η ανακάλυψη είναι σε εξέλιξη.
| Χρήση χωρίς DNS Server
| Αν το PAU 4.0 είναι συνδεδεμένο σε ένα δίκτυο που χρησιμοποιεί ακατέργαστες διευθύνσεις ΙΡ ως ονόματα των συσκευών, τότε η URL για το PAU 4.0 ζητά επίσης τις ίδιες διευθύνσεις ΙΡ γιατί το τρέχον όνομα του υπολογιστή δεν θα λειτουργήσει με την URL του PAU 4.0.
| Κίνηση Δικτύου
| Αν η κίνηση του δικτύου σας είναι υψηλή, μπορεί να μην είναι δυνατή η πρόσβασή σας στο PAU 4.0. Αν επιχειρήσετε πρόσβαση στο PAU 4.0 κατά τη διάρκεια της υψηλής κίνησης στο δίκτυο, η επιφάνεια διασύνδεσης χρήστη του PAU 4.0 μπορεί να μην εμφανιστεί σωστά. Σε αυτή την περίπτωση, κλείστε όλες τις συνόδους των browsers του PAU 4.0, ανοίξτε μια νέα σύνοδο browser και προσπαθήστε να συνδεθείτε ξανά.
| Ουρά Εκτύπωσης Κοινής Χρήσης
| Οι σειρές εκτύπωσης που μοιράζονται σε κάποιους servers εκτύπωσης μπορεί να μην είναι δυνατό να ανακαλυφθούν αυτόματα λόγω των δικαιωμάτων πρόσβασης στο δίκτυο. Ως εκ τούτου, πρέπει να εισάγετε χειροκίνητα το όνομα της ουράς εκτύπωσης όταν διαμορφώνετε τους οδηγούς εκτύπωσης. Όταν προσπαθείτε να βρείτε το όνομα της ουράς εκτύπωσης στο βήμα του χαρακτηριστικού διανομής του οδηγού εκτυπωτή, μπορεί να μην εμφανιστεί στη λίστα λόγω του χρόνου που χρειάζεται το περιβάλλον δικτύου των Windows OS για την ενημέρωση της λίστας των σταθμών εργασίας και των ονομάτων εκτυπωτή.
| Λύση
| Εισάγετε το όνομα καταλόγου της ουράς.
| Προστατευμένες Σελίδες
| Η ακόλουθη ρύθμιση του Windows XP server πρέπει να οριστεί αν το PAU 4.0 είναι εγκατεστημένο στα Windows XP υπό μια ομάδα εργασίας και θέλετε πρόσβαση σε όλα τα προστατευμένα χαρακτηριστικά του PAU 4.0 από άλλους πελάτες της ομάδας εργασίας.
| 1. Ανοίξτε τον Πίνακας Ελέγχου.
| 2. Ανοίξτε τα Εργαλεία διαχείρισης.
| 3. Ανοίξτε την Τοπική πολιτική ασφαλείας.
| 4. Από την αριστερή πλευρά του μενού προβολής του δέντρου, επεκτείνετε τις Ρυθμίσεις ασφαλείας.
| 5. Επεκτείνετε τις Τοπικές πολιτικές.
| 6. Επεκτείνετε τις Επιλογές ασφαλείας.
| 7. Από τη λίστα στην δεξιά πλευρά του παραθύρου, κάντε διπλό κλικ στην Πρόσβαση δικτύου: Μοντέλο κοινής χρήσης και ασφάλειας για τοπικούς λογαριασμούς.
| 8. Εμφανίζεται ένα παράθυρο διαλόγου από μια αναδιπλούμενη λίστα. Στην αναδιπλούμενη λίστα, αλλάξτε την προκαθορισμένη ρύθμιση από Μόνο επισκέπτες - οι τοπικοί χρήστες ελέγχονται σαν επισκέπτες σε Κλασική - οι τοπικοί χρήστες ελέγχονται σαν να είναι οι ίδιοι.